Florin Ristei a cucerit inimile fanilor după ce și-a demonstrat talentul la emisiunea „X Factor România” în anul 2013. De atunci, artistul a strălucit pe scenele din întreaga țară, susținând sute de concerte și bucurându-se de un succes continuu.
Florin Ristei și-a câștigat faima și aprecierea publicului prin vocea sa puternică și prin interpretările pline de emoție. Momentul care l-a propulsat în atenția tuturor a fost interpretarea memorabilă a melodiei „Fairytale” de la Alexander Rybak, moment care a surprins atât telespectatorii, cât și jurații emisiunii.
Cu o carieră muzicală de succes, mulți au fost curioși să afle cât câștigă artistul din pasiunea sa pentru muzică. Recent, răspunsul a devenit chiar de la Florin Ristei. Artistul a fost invitat la testul poligraf, o serie special făcute pentru canalul de YouTube al lui Selly. Alături de el s-a aflat și Speak, care a scos în evidență că artistul poartă un ceas foarte scump.
„Tu ai foarte mulți bani”, a spus Speak.
„Foarte mulți bani?! Comparativ cu mama. Cu cine?”, a răspuns mirat Florin Ristei.
„Cu multă lume. Vă zic eu cât ia el pentru un concert și faceți voi calculele. Uite și ce are la mână…”, a spus Speak
„Cât iau pe un concert?! 8.500 de euro cel puțin. Am 10 oameni. Iau 8.500 de euro pe o oră de cântat. Asta direct prin mine, pentru că nu mă vinde nimeni altcineva. Dacă auziți vreodată prețuri din altă parte, să ne sunați, că e mai ieftin”, a spus Florin Ristei.
Cum arată o zi din viața lui Florin Ristei
În cadrul unui interviu pentru CANCAN, Florin Ristei a povestit cum arată o zi din viața lui. Artistul se trezește la 7.30 dimineața, apoi se întoarce acasă după emisiune în jurul orei 12.
„Plec de acasă, plec când mă trezesc foarte repede, după aia vin acasă, mai stau un pic, plec iar la studio, ar fi și culmea să cânt prin casă. Lasă, cântă pisicile destul! Și dup-aia, mai cânt când mă îmbăt!”, a povestit Florin Ristei.
Întrebat despre salariul de la Antena 1, Florin Ristei nu a spus suma pe care o încasează lunar, dar nu se plânge deloc de banii pe care îi câștigă. „E echivalent cu câtă muncă fac în fiecare zi!”, a răspuns acesta.
„Banii tăi sunt și banii ei, sau cum funcționează?”, i-a întrebat jurnalistul pe cei doi.
„Da, sunt banii noștri!”, a răspuns Naomi Hedman.
„Îi denumim banii casei! Dar banii ei sunt și banii mei, totodată!”, a completat Florin Ristei.
„Se întâmplă să îți mai iei adidași din banii ei?”, a fost curiozitatea reporterului.
„Da, jur!”, a răspuns sincer Florin Ristei.
Florin Ristei și Naomi Hedman s-au despărțit în acest an, după o poveste de dragoste care dura deja de câțiva ani. Fosta iubită a artistului s-a întors în Marea Britanie.